Siddhi

Siddhi (ka sidhi; sanskriti keeles सिद्धि siddhi 'täius', 'täielik', 'edukas'; budismis ka ṛddhi; paali keeles iddhi 'psüühiline võime') on India traditsioonides vaimse arenguga saavutatav üleloomulik võime. 

Siddha (ka sidha) on seesuguste üleloomulike võimetega inimene. 

Üleloomulike (paranormaalsete, maagiliste, müstiliste, imeliste vmt) võimete tekkimist ja avaldumist peetakse võimalikuks, kui ollakse jäägitult pühendunud ja praktiseeritakse järjekindlalt joogat, meditatsiooni ja/või teisi vaimseid tehnikaid.White, David Gordon; Dominik Wujastyk (2012). Yoga In Practice. Princeton University Press. p. 34.

Juhendeid üleloomulike võimete saavutamiseks ja nende kirjeldusi leidub paljudes tekstides. Nii näiteks annab Visuddhimagga üksikasjalisi selgitusi, kuidas vaimsed meistrid üleloomulike võimeteni jõuavad. Seal öeldakse, et seesugused võimed nagu õhus lendamine, läbi seinte minek, maa sisse sukeldumine, vee peal kõndimine jmt on saavutatavad ühe elemendi, näiteks maa, muutmisega teiseks elemendiks, näiteks õhuks.Jacobsen, Knut A., ed. (2011). Yoga Powers. Leiden: Brill. pp. 83–86, 93. ISBN 978-9004212145.

Patanjali "Joogasuutras" mainitakse, et seesugused võimed siginevad sündides, taimede, palvete, askeesi ja süüvimise läbi (IV, 1).Patañjali, "Yogasūtra", tõlkinud Martti Kalda, 2015, lk 185. 

Mitmetes tekstides loendatakse seitset või kaheksat siddhit ehk üleloomulikku võimet:Subramuniyaswami, Sivaya (1997). Glossary - Siddhi. USA: Himalayan Academy. ISBN 978-0945497974. Search: Siddhi.Danielou, Alain (1987). While the Gods Play: Shaiva Oracles and Predictions on the Cycles of History and the Destiny of Mankind; Inner Traditions International.

 Aṇimā: võime muutuda kuitahes väikeseks või isegi nähtamatuks. 
 Mahimā: võime muutuda lõputult suureks.
 Laghimā: võime muutuda kaalutuks või õhust kergemaks.
 Prāpti: võime hetkeliselt liikuda või olla kus iganes. 
 Prākāmya: võime saavutada või saada mida iganes. 
 Īśiṭva: võime mõjutada loodust, inimesi, organisme, keda iganes. 
 Vaśiṭva: võime mõjutada mateeria elemente või loodusjõudusid.

Transtsendentaalse meditatsiooni kõrgema taseme, TM-Sidhi praktiseerimisel on kasutatusel suutrad Patanjali "Joogasuutrast" (I:33–34,36; III:24–31,34,36–37 ja 43). Viimase suutra puhul kerkib istuvas asendis praktiseerija üles, sooritades nn "joogalennu".Mahesh Yogi, Maharishi (2001). Ideal India: the lighthouse of peace on earth. Maharishi University of Management Press. p. 308. ISBN 978-90-806005-1-5. "Yogic Flying is a phenomena created by a specific thought projected from Transcendental Consciousness, the Unified Field of Natural Law, the field of all possibilities. This is the simplest state of human consciousness, self-referral consciousness, which is easily accessible to anyone through Transcendental Meditation, and is enlivened through the TM Sidhi Programme, which leads to Yogic Flying."

Theravaada budismis kasutatakse kasina meditatsiooni puhul teatavaid universaale ehk kasinaid keskendumisobjektidena. Kasinatele keskendumine ja vastavate objektide kirjeldused leiduvad Tipitakas ja Visuddhimaggas ning nendega on seotud mitmesuguste üleloomulike võimete (siddhide) saavutamine.

Pratimokša on budistliku koguduse käitumisjuhiste kogu. Pratimokša reegleid retsiteeritakse sanghas kord kuus. Mõne reegli vastu eksinu tunnistab selle kõigi ees üles ja võtab vastu karistuse vastavalt eksimuse suurusele. Neli kõige raskemat eksimust (pārājika) on teadlik suguline vahekord, vargus, inimese tapmine ja valetamine oma vaimsete võimete (siddhide) kohta. Nende puhul on karistuseks sanghast väljaheitmine ilma tagasipöördumise võimaluseta.Dhammadāna.org: the 4 pārājikas 

 Viited 

Kategooria:Hinduism
Kategooria:Jooga
Kategooria:Budism